CELEX: 62012CN0353
Language: fi
Date: 2012-07-25 00:00:00
Title: Asia C-353/12: Kanne 25.7.2012 — Euroopan komissio v. Italian tasavalta

22.9.2012   
            
            
               FI
            
            
               Euroopan unionin virallinen lehti
            
            
               C 287/28
            
         Kanne 25.7.2012 — Euroopan komissio v. Italian tasavalta
   (Asia C-353/12)
   2012/C 287/54
   Oikeudenkäyntikieli: italia
   
      Asianosaiset
   
   
      Kantaja: Euroopan komissio (asiamiehet: S. Thomas, D. Grespan ja B. Stromsky)
   
      Vastaaja: Italian tasavalta
   
      Vaatimukset
   
   
               —
            
            
               On todettava, ettei Italian tasavalta ole noudattanut valtiontuesta C 59/2007 (ex N 127/2006 ja NN 13/2006) 28.10.2009 tehdyn komission päätöksen 2, 3 ja 4 artiklan eikä EUT-sopimuksen mukaisia velvoitteitaan, koska se ei ole antanut säädetyssä määräajassa kyseisessä päätöksessä lainvastaiseksi ja yhteismarkkinoille soveltumattomaksi todetun valtiontuen, jonka Italia on myöntänyt Ixfin SpA:lle (tiedoksiannettu 29.10.2009 ja julkaistu Italian virallisen lehden 1.7.2010 ilmestyneen numeron L 167 sivulla 39), takaisinperimisen edellyttämiä säännöksiä ja määräyksiä
            
         
               —
            
            
               vastaaja on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Komission kanne koskee sitä, ettei Italian tasavalta pannut täytäntöön komission päätöstä valtiontuesta, joka myönnettiin taloudellisen kehityksen ministerin Ixfinin Banca Apulia SpA:sta ottamalle lainalle antaman vakuuden muodossa.
   Komissio katsoo, että Italian olisi pitänyt huolehtia tuen takaisinperintää koskevan velvollisuuden täyttämisestä 1.3.2010 mennessä ja lisäksi ilmoittaa komissiolle 29.12.2009 mennessä toimenpiteistä päätöksen täytäntöönpanemiseksi.
   Käsiteltävän kanteen nostamisen aikaan vastaaja ei ollut vielä ryhtynyt kaikkiin tällaisten velvollisuuksien noudattamisen edellyttämiin toimiin.